****

|  |
| --- |
| ESPAI DE DEBAT EDUCATIU |

**SISENA REUNIÓ DEL CURS 2024-2025**

Dimecres 30 d’abril del 2025

9 assistents: 2 mestres del col·legi S. Cristòfol; 2 mestres del col·legi S. Lluis; 2 educadores de la Llar d’Infants Municipal; Tècnica Municipal d’Educació; Educadora Social Municipal; el Borja i el Guillem, assessors de la Consultoria Adisset; i Mª Carme Zurriaga, coordinadora de l’EDE.

Avui hem comptat amb el suport del Borja i el Guillem de l’Adisset que ens han ajudat a identificar oportunitats d’intervenció i a elaborar criteris de priorització de les possibles accions.

També em comptat per primer cop amb la participació de l’Ana, l’educadora social que dinamitza el SIS (Servei d’Intervenció socioeducativa) i que ens informa que just avui s’inicien les sessions amb 8 infants de 7 a 11 anys en aquest mateix espai a la tarda (en 2 franges horàries de 5 a 6:15 i de 6:30 a 7:50). En aquest espai es treballa amb els infants hàbits acadèmics i també hàbits de l’àmbit familiar (socioeducatiu).

Repassem **les idees que han sorgit i possibles accions** en les darreres sessions

* **Co-responsabilitat i apoderament**
	+ Festa Major: promoure iniciativa d’autoorganització i autogestió dels joves en el marc de la Festa Major
	+ Esports: acció on els joves són protagonistes dels valors de l’esport (passar-ho bé, jugar, relacionar-se, créixer ...)
* **Entorn i poble proper**
	+ Consell d’Infants: acció de valors del bosc ...
* **Esport**
	+ Campanya de sensibilització: acció grades “Punts liles”, col·laboració amb comunitat educativa/ Aj /entitats esportives ...
* **Més cultura**
	+ Promoure consum cultural familiar: guia d’activitats, recuperar els cartells de rutes de l’entorn ...
	+ Entitats cultura popular: activitat per fomentar el coneixement de les entitats culturals com castellers, diables ...
* **Relacions entre iguals**
	+ Relacions positives: campanya de sensibilització, píndoles de teatre (grup gent gran), dinàmiques de jocs de rol ...
* **Coneixement dels nostres joves**

Valorem la capacitat de dur a terme des del nostre grup les diferents accions i el possible impacte que puguin tenir. Consensuem una **primera tria d’accions** viables i amb un cert grau d’impacte a la població (visibilitat) per identificar *les oportunitats d’accions.*

1. Programa d’esports i valors
	1. L’esport i la coresponsabilitat es podrien agrupar en una sola acció
2. Entitats cultura popular
	1. Facilitar la continuïtat a l’ESO de la implicació del infants a les activitats del poble (taller de la cucafera, tallers de castellers, timbalers ...)
3. Relacions positives
	1. Les entitats haurien d’acompanyar les relacions positives unificant criteris amb els centres educatius

Iniciem la concreció de les possibles accions a través d’una **fitxa de conceptualització** on anem pensant per grups *Què farem? Com ho preparem? I Amb quines complicitats?*

Ens emplacem a la propera sessió per seguir amb aquesta tasca.

Per assolir un cert grau d’èxit caldrà la implicació i/o lideratge dels Regidors implicats, dels entrenadors dels clubs (sembla que el club de basquet seria el més sensible i accessible en aquests moments) i la col·laboració de les famílies.

Caldrà contactar amb les AFAS de les escoles i la presidenta de l’AFA de l’Institut.